DECIZIA COMISIEI
din 2 mai 2007
de exonerare a Regatului Unit de anumite obligații privind comercializarea semințelor de legume în conformitate cu Directiva 2002/55/CE a Consiliului
[notificată cu numărul C(2007) 1836]
(Numai textul în limba engleză este autentic)
(2007/321/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 49,
având în vedere solicitarea prezentată de Regatul Unit,
întrucât:
(1)
În conformitate cu Directiva 2002/55/CE Comisia poate, în anumite condiții, să exonereze un stat membru de obligațiile privind comercializarea semințelor de legume, prevăzute în directiva respectivă.
(2)
Regatul Unit a solicitat exonerarea de obligațiile sale privind anumite specii și subspecii.
(3)
Întrucât semințele speciilor și subspeciilor respective nu sunt reproduse în mod curent în Regatul Unit, iar reproducerile obișnuite se referă exclusiv la materialul de înmulțire și săditor altul decât semințele, Regatul Unit trebuie exonerat de anumite obligații prevăzute în Directiva 2002/55/CE privind speciile și subspeciile respective.
(4)
Măsurile prevăzute în prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
Regatul Unit este exonerat de obligația de a aplica Directiva 2002/55/CE, cu excepția articolelor 2-20, a articolului 34 alineatul (1) și a articolului 39, pentru următoarele specii și subspecii:
Allium cepa L.
-
Aggregatum Group
Hașmă
Allium fistulosum L.
Ceapă-lungă
Allium sativum L.
Usturoi
Allium schoenoprasum L.
Arpagic
Rheum rhabarbarum L.
Rubarbă
Articolul 2
Prezenta decizie se adresează statelor membre.
Adoptată la Bruxelles, 2 mai 2007.